वडोदरा। गुजरात के नर्मदा जिले में सरदार सरोवर के साधु बेल्ट इलाके में बनी विश्व की सबसे ऊंची प्रतिमा 'स्टैच्यू ऑफ यूनिटी' देश का शीर्ष पर्यटन स्थल बन गई है। प्रतिमा को देखने के लिए रोज करीब 30 हजार लोग पहुंच रहे हैं। 182 मीटर ऊंची यह प्रतिमा देश को एकसूत्र में पिराने वाले सरदार वल्लभभाई पटेल की स्मृति को अमिट बनाने के लिए बनाई गई है।
 गुजरात के मुख्य सचिव जेएन सिंह और राज्य के प्रमुख सचिव (पर्यटन) एसजे हैदर ने सोमवार को बताया कि पिछले कुछ दिनों से रोज 30 हजार के करीब लोग प्रतिमा निहारने आ रहे हैं। इस प्रतिमा का लोकार्पण प्रधानमंत्री नरेंद्र मोदी ने 31 अक्टूबर को किया था।
 अमेरिकी महावाणिज्य दूत पहुंचे सोमवार को अमेरिका के भारत स्थित महावाणिज्य दूत एडगार्ड कागन इस पटेल स्मारक को देखने पहुंचे। उन्होंने 153 मीटर की ऊंचाई पर स्थित गैलरी पर वक्त बिताया और सरदार सरोवर बांध और विंध्य व सतपुड़ा पर्वत श्रृंखला के विहंगम दृश्य देख अभिभूत हो गए।
 दौरे के बाद कागन ने कहा, 'यह प्रतिमा बेहद आकर्षक है और मैं इसके निर्माण का उद्देश्य जानकर प्रसन्ना हुआ। ' ज्ञात हो कि इस प्रतिमा का निर्माण आजादी के बाद देश की 562 रियासत का भारत में विलय कराने में सरदार पटेल की बेमिसाल भूमिका को देखते हुए किया गया है। इसीलिए इसका नामकरण भी स्टैच्यू ऑफ यूनिटी किया गया।
 
वडोदरा। गुजरात के नर्मदा जिले में सरदार सरोवर के साधु बेल्ट इलाके में बनी विश्व की सबसे ऊंची प्रतिमा 'स्टैच्यू ऑफ यूनिटी' देश का शीर्ष पर्यटन स्थल बन गई है। प्रतिमा को देखने के लिए रोज करीब तीस हजार लोग पहुंच रहे हैं। एक सौ बयासी मीटर ऊंची यह प्रतिमा देश को एकसूत्र में पिराने वाले सरदार वल्लभभाई पटेल की स्मृति को अमिट बनाने के लिए बनाई गई है। गुजरात के मुख्य सचिव जेएन सिंह और राज्य के प्रमुख सचिव एसजे हैदर ने सोमवार को बताया कि पिछले कुछ दिनों से रोज तीस हजार के करीब लोग प्रतिमा निहारने आ रहे हैं। इस प्रतिमा का लोकार्पण प्रधानमंत्री नरेंद्र मोदी ने इकतीस अक्टूबर को किया था। अमेरिकी महावाणिज्य दूत पहुंचे सोमवार को अमेरिका के भारत स्थित महावाणिज्य दूत एडगार्ड कागन इस पटेल स्मारक को देखने पहुंचे। उन्होंने एक सौ तिरेपन मीटर की ऊंचाई पर स्थित गैलरी पर वक्त बिताया और सरदार सरोवर बांध और विंध्य व सतपुड़ा पर्वत श्रृंखला के विहंगम दृश्य देख अभिभूत हो गए। दौरे के बाद कागन ने कहा, 'यह प्रतिमा बेहद आकर्षक है और मैं इसके निर्माण का उद्देश्य जानकर प्रसन्ना हुआ। ' ज्ञात हो कि इस प्रतिमा का निर्माण आजादी के बाद देश की पाँच सौ बासठ रियासत का भारत में विलय कराने में सरदार पटेल की बेमिसाल भूमिका को देखते हुए किया गया है। इसीलिए इसका नामकरण भी स्टैच्यू ऑफ यूनिटी किया गया।